મોસ્કો : રશિયાનાં રાષ્ટ્રપતિ વ્લાદિમીર પુતિને સીરિયન સરહદ પર તેનું યુદ્ધ વિમાન તોડી પાડવામાં આવ્યા બાદ ગંભીર પરિણામો ભોગવવા માટે તૈયાર રહેવાની દાટી મારી હતી. ગુસ્સે ભરાયેલા પુતિને તુર્કીનાં આ કૃત્યને પીઠમાં છરો ભોંકવા સમાન જણાવ્યું હતુ. પુતિને તુર્કી પર આઇએસ સાથે તેની મિલીભગતનો આરોપ પણ લગાવ્યો હતો. પુતિને કહ્યું કે તુર્કીએ રશિયાનાં યુદ્ધ વિમાનો તોડી પાડીને અમારી પીઠમાં છરો ભોંક્યો છે. તુર્કીની આ હરકત આતંકવાદ સાથે મિલીભગત સમાન છે.